ALKUJUONTO: TERVETULOA, ESITTELE ITSESI, KERRO VIDEOTILAUKSESTA, KUTSU VANHAT LATTIALLE...

Poloneesi tanssitaan ja sen jälkeen

kerrot siitä ja jatkat kertomalla valssista:

Vanhojen tanssien perinteestä on tietoja vuodelta 1573. Tällöin Poloneesia tanssittiin jo Puolassa ja sittemmin Ranskan hovissa. Aikakirjojen mukaan v. 1846 Englannin kuningatar Viktoria avasi prinssipuolisonsa kanssa Buckinghamin tanssiaiset Poloneesilla.

Poloneesin syntymaa on siis Puola. Englannissa sitä tanssittiin myös innokkaasti. Toisten lähteiden mukaan vuonna 1573 Krakowassa Henrik III, joka oli valittu Puolan kuninkaaksi, toivotettiin tervetulleeksi suurissa tanssiaisissa aloittamalla juhla Poloneesilla. Tästä tilaisuudesta sai alkunsa tapa avata sekä Puolassa että muissa Itä-Euroopan maissa juhla Poloneesilla. Vuonna 1928 Englannissa Dancing Time lehdessä kirjoitettiin seuraavasti: "Tämä on tanssi, jossa parien ketju ylväästi kävelee peräjälkeen kavaljeerin ohjatessa daamiaan oikealla kädellään. Kavaljeerin tulee johtaa daaminsa arvokkaan kunnioittavan hymyilevän katseen saattelemana. (Ota siis tästä, mitä ajattelet tarpeelliseksi)...ja jatka vielä juontamalla Petrin piirivalssi

Petrin piirivalssi:

Valssin alku löytyy Saksan ja Itävallan kansantansseista, joista se 1700-luvulla kehittyi. Alkuaan valssia katsottiin säädyttömäksi ja rumaksi, mutta nopeasti se levisi Ranskaan ja Englantiin. Kansanomaistuneeksi se voidaan katsoa jo 1840-luvulla. 1800-luku oli valssin aikakautta. Vanhojemme ensimmäinen valssi on Petrin piirivalssin, jossa musiikkina soi Trio Töykeiden versio Juha Vainion kuuluisasta kappaleesta Vanhoja poikia viiksekkäitä.

Juonnat Salty dog ragin:

Salty Dog Rag on vuosisadan vaihteessa syntynyt "Latotanssi", jota yhä vielä eri tanssiklubeissa tanssitaan aina Australiaa myöten. Rag-time musiikki vetää myös nuoria ja niin tanssi onkin saavuttanut vahvan aseman suosittujen "vanhojen tanssien" joukossa. Tähän tanssiin yhdistämme myös parinvaihtotanssina toimivan Jiffy Mixerin.

Juonnat tangon:

Tango on tanssi, jonka juuret ovat Buenos Airesissa Argentiinassa ja Montevideossa Uruguaiyssa. Tangomusiikki on kehittynyt käsi kädessä tanssin kanssa. Tangoa tanssittiin aluksi satamakapakoissa ja huonomaineisissa yöklubeissa. Vuosisadan (1800-1900) vaihteessa se oli jopa kiellettyä. Tästä huolimatta tango levisi maailmalla ja sai hyväksytyn muodon 1912, jolloin sitä ensimmäisen kerran esitettiin Suomessa. Musiikkina meidän tangossamme soi Hernando's Hideway (Hernandon salaisuus)

Juonnat Cicapon muodostelmanvaihtamisineen:

Cicapon kotimaana pidetään Preussia. Se on Picador-marssin tahdissa tanssittava kävelytanssi. Cicapo kuuluu edelleen suosituimpiin vanhoihin tansseihin helppoutensa, mutta myös reippautensa vuoksi. Tällä tanssilla vaihdetaan tanssimuodostelmaa.

Juonnat Cha chan:

Cha cha on latinalainen tanssi, joka kehittyi mambosta. 1950-luvulla mambo-musiikki hidastui ja syntyi uusi, lattiaa sahaava liike cha cha. Musiikin tunnistaa lehmänkellon tai lautasen kalkatuksesta. Seuraava cha cha on liikunnanopettajien sovittama Sari Bergmanin sommitelman pohjalta.

Juonnat Nice'st Kid in Townin (keksitkö juonno loppuun hyvän jipon, jolla pojat "komennetaan" salin takaosaan?):

Nice'st Kid in Town tuo tuulahduksen musikaalista Hairpray. Musikaali sisältää reipasta nuorisoenergiaa aivan kuin tämä vanhjen tanssi-ilottelu, joka sisältää ruotsista peräisin olevaa rokista ja jivesta vaikutteita ottanutta bugtanssia ja monia muita koreografisia kommervenkkejä. Kiinnittäkää turvavyöt, sillä nyt tulee vauhtia ja vaarallisia tilanteita!

Juonnat Valssi nro 2:sen:

Seuraavan valssin innoittajana on toiminut yhden liikunnanopettajamme äiti. Häneen teki eräässä konsertissa suuren vaikutuksen Dmitri Shastakovichin Valssin nro 2, mieleen tulivat tanssiaiset ja sitä kautta Vanhojen tanssit. Tämä toimi innoittajana uuden valssikoreografian syntyyn. Valssisovituksestamme löytyy tuttujen vanhojen valssien kuvioita, kuten Tanssiaisten Avaustanssia, vanhaa ja arvokasta Pas d'Espagnea ja jopa pieni maistiainen Boston-valssia. Musiikkina siis Shastakovichin Valssi nro 2.

Juonnat Oman tanssin: